[pic] | KOMISIJA EVROPSKIH SKUPNOSTI |

Bruselj, 30.11.2009

COM(2009)663 konč.

Predlog

UREDBA SVETA

o zaključku pregleda glede „novega izvoznika“ v okviru Uredbe Sveta (ES) št. 1338/2006 o uvedbi dokončne protidampinške dajatve in o dokončnem pobiranju začasne dajatve, uvedene na uvoz semiš usnja s poreklom iz Ljudske republike Kitajske, retroaktivnem obračunavanju dajatve in uvedbi protidampinške dajatve na uvoz od enega izvoznika iz te države ter zaključku registracije takšnega uvoza

OBRAZLOŽITVENI MEMORANDUM

1. Ozadje predloga

- Razlogi za predlog in njegovi cilji

Ta predlog zadeva uporabo Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 2117/2005 z dne 21. decembra 2005 („osnovna uredba“), v postopku v zvezi z uvozom semiš usnja s poreklom iz Ljudske republike Kitajske.

- Splošno ozadje

Ta predlog je nastal v okviru izvajanja osnovne uredbe in je posledica preiskave, ki je bila izvedena v skladu z vsebinskimi in postopkovnimi zahtevami iz osnovne uredbe.

- Obstoječe določbe na področju, na katero se nanaša predlog

Uredba Sveta (ES) št. 1338/2006 o uvedbi dokončne protidampinške dajatve na uvoz semiš usnja s poreklom iz Ljudske republike Kitajske.

- Usklajenost z drugimi politikami in cilji Unije

Ni relevantno.

2. Posvetovanje z zainteresiranimi strankami in ocena učinka

- Posvetovanje z zainteresiranimi strankami

Zainteresirane stranke, ki jih zadeva postopek, so imele med preiskavo možnost zagovarjati svoje interese v skladu z določbami osnovne uredbe.

- Zbiranje in uporaba izvedenskih mnenj

Strokovno mnenje ni bilo potrebno.

- Ocena učinka

Ta predlog je posledica izvajanja osnovne uredbe.

Osnovna uredba ne vključuje splošne ocene učinka, pač pa vsebuje izčrpen seznam pogojev, ki jih je treba oceniti.

3. PRAVNI ELEMENTI PREDLOGA

- Povzetek predlaganih ukrepov

Komisija je 3. julija 2009 začela pregled glede „novega izvoznika“ v okviru Uredbe Sveta (ES) št. 1338/2006 o uvedbi dokončne protidampinške dajatve in o dokončnem pobiranju začasne dajatve, uvedene na uvoz semiš usnja s poreklom iz Ljudske republike Kitajske, odpravila dajatev na uvoz od enega izvoznika iz te države in uvedla registracijo takšnega uvoza. Zadevna družba je Henan Prosper Skins & Leather Enterprise Co., Ltd. („vložnik“).

Vložnik je med preiskavo predložil napačne in zavajajoče informacije v smislu člena 18(1) osnovne uredbe ter zavrnil sodelovanje. Poleg tega je vložnik umaknil svoj zahtevek za pregled. Zdelo se je primerno, da se preiskava nadaljuje po uradni dolžnosti ter da ugotovitve v zvezi z vložnikom temeljijo na dostopnih dejstvih v smislu člena 18 osnovne uredbe. Na tej podlagi je bilo sklenjeno, da je treba protidampinško dajatev, določeno na ravni dajatev, ki se v skladu z Uredbo (ES) št. 1338/2006 uporabljajo za „vse družbe“, za vložnika uvesti retroaktivno.

Zato se predlaga, da Svet sprejme priloženi predlog uredbe, ki ga je treba čim prej objaviti v Uradnem listu Evropske unije .

- Pravna podlaga

Uredba Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 2117/2005 z dne 21. decembra 2005, in zlasti člen 11(4) Uredbe.

- Načelo subsidiarnosti

Predlog je v izključni pristojnosti Skupnosti. Načelo subsidiarnosti se zato ne uporablja.

- Načelo sorazmernosti

Predlog je v skladu z načelom sorazmernosti iz naslednjih razlogov:

Oblika ukrepanja je opisana v osnovni uredbi in ne dopušča možnosti nacionalnega odločanja.

Navedba o načinu zmanjšanja finančne in upravne obremenitve Skupnosti, nacionalnih vlad, regionalnih in lokalnih organov, gospodarskih subjektov in državljanov ter njeni sorazmernosti s ciljem predloga se ne uporablja.

- Izbira instrumentov

Predlagani instrument: uredba.

Druge oblike ne bi bile ustrezne iz naslednjega razloga:

druga sredstva ne bi bila primerna, ker osnovna uredba ne predvideva drugih možnosti.

4. PRORAČUNSKE POSLEDICE

Predlog ne vpliva na proračun Skupnosti.

Predlog

UREDBA SVETA

o zaključku pregleda glede „novega izvoznika“ v okviru Uredbe Sveta (ES) št. 1338/2006 o uvedbi dokončne protidampinške dajatve in o dokončnem pobiranju začasne dajatve, uvedene na uvoz semiš usnja s poreklom iz Ljudske republike Kitajske, retroaktivnem obračunavanju dajatve in uvedbi protidampinške dajatve na uvoz od enega izvoznika iz te države ter zaključku registracije takšnega uvoza

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti[1] („osnovna uredba“), in zlasti člena 11(4) Uredbe,

ob upoštevanju predloga, ki ga je Komisija predložila po posvetovanju s svetovalnim odborom,

ob upoštevanju naslednjega:

1. VELJAVNI UKREPI

2. Svet je z Uredbo (ES) št. 1338/2006[2] po preiskavi („prvotna preiskava“) uvedel dokončno protidampinško dajatev na uvoz semiš usnja s poreklom iz Ljudske republike Kitajske („LRK“). Veljavni ukrepi zajemajo dokončno stopnjo dajatve ad valorem na ravni države v višini 58,9 %.

3. SEDANJA PREISKAVA

(a) Zahtevek za pregled

4. Komisija je po uvedbi dokončne protidampinške dajatve prejela zahtevek za pregled glede „novega izvoznika“ v skladu s členom 11(4) osnovne uredbe. Zahtevek je temeljil na trditvi, da proizvajalec izvoznik, družba Henan Prosper Skins and Leather Enterprise Co. Ltd. („vložnik“):

– ni izvažal semiš usnja pred obdobjem prvotne preiskave ali med njo,

– ni bil povezan z nobenim proizvajalcem izvoznikom, za katerega veljajo ukrepi, uvedeni z Uredbo (ES) št. 1338/2006,

– da je ta proizvajalec izvoznik semiš usnje v Skupnost začel izvažati po koncu obdobja prvotne preiskave,

– da deluje pod pogoji tržnega gospodarstva iz člena 2(7)(c) osnovne uredbe oziroma zahteva individualno obravnavo v skladu s členom 9(5) osnovne uredbe.

(b) Začetek pregleda glede „novega izvoznika“

5. Komisija je proučila prima facie dokaze, ki jih je predložil vložnik, in ugotovila, da so zadostni za utemeljitev začetka pregleda v skladu s členom 11(4) osnovne uredbe. Po tem, ko se je Komisija posvetovala s svetovalnim odborom in zadevni industriji Skupnosti dala možnost za pripombe, je z Uredbo (ES) št. 573/2009[3] začela pregled Uredbe (ES) št. 1338/2006 v zvezi z vložnikom.

6. Protidampinška dajatev, uvedena z Uredbo Sveta (ES) št. 1338/2006 na uvoz semiš usnja, ki jo proizvaja vložnik, je bila razveljavljena v skladu s členom 2 Uredbe Komisije 573/2009. Hkrati so carinski organi v skladu s členom 14(5) osnovne uredbe dobili navodilo, da izvedejo ustrezne ukrepe za registracijo uvoza semiš usnja, ki jo proizvaja vložnik.

(c) Zadevni izdelek

7. Zadevni izdelek iz tega pregleda je semiš usnje, opredeljeno v prvotni preiskavi, tj. semiš usnje in kombinacija semiš usnja, vključno rezan v oblike, vključno s „crust“ semiš usnjem in kombinacijo „crust“ semiš usnja („semiš usnje“) s poreklom iz Ljudske republike Kitajske, ki se uvršča pod oznaki KN 4114 10 10 in 4114 10 90.

(d) Zadevne stranke

8. Komisija je industrijo Skupnosti, vložnika in predstavnike države izvoznice uradno obvestila o začetku pregleda. Zainteresirane stranke so imele možnost, da pisno izrazijo svoja stališča in zaprosijo za zaslišanje.

(e) Obdobje preiskave v zvezi s pregledom

9. Preiskava dampinga je zajela obdobje od 1. julija 2008 do 30. junija 2009 („obdobje preiskave v zvezi s pregledom“ ali „OPP“).

10. PRENEHANJE SODELOVANJA IN UMIK ZAHTEVKA ZA PREGLED GLEDE „NOVEGA IZVOZNIKA“

11. Komisija je vložniku poslala vprašalnik in v določenem roku prejela odgovor. Vložnik je med preverjanjem odgovorov na vprašalnik v njegovih prostorih predložil napačne in zavajajoče informacije v smislu člena 18(1) osnovne uredbe. Poleg tega se je vložnik odločil v celoti prekiniti sodelovanje, preverjanje pa je bilo treba predčasno zaključiti. Vložnik je 21. septembra 2009 uradno umaknil zahtevek za pregled glede „novega izvoznika“.

12. Vložnik je bil obveščen, da se informacije, ki jih je predložil, ne morejo šteti za zanesljive in bi se zato zavrnile, ter pozvan, da v roku iz člena 18(4) osnovne uredbe predloži dodatna pojasnila. Vložnik dodatnih pojasnil ni predložil.

13. V navedenih okoliščinah se je kljub umiku zahtevka zdelo primerno, da se preiskava nadaljuje po uradni dolžnosti ter da ugotovitve v zvezi z vložnikom temeljijo na dostopnih dejstvih v smislu člena 18 osnovne uredbe.

14. Stopnja dajatve za vložnika se zaradi pomanjkanja drugih informacij določi na ravni države.

15. ZAKLJUČEK PREISKAVE IN RETROAKTIVNO OBRAČUNAVANJE PROTIDAMPINŠKE DAJATVE

16. Glede na navedene ugotovitve je bilo sklenjeno, da mora za uvoz v Skupnost semiš usnja in kombinacije semiš usnja, vključno rezan v oblike, vključno s „crust“ semiš usnjem in kombinacijo „crust“ semiš usnja („semiš usnje“), ki se uvršča pod oznaki KN 4114 10 10 in 4114 10 90, s poreklom iz Ljudske republike Kitajske, ki ga proizvaja in prodaja za izvoz v Skupnost družba Henan Prosper Skins & Leather Enterprise Co., Ltd (dodatna oznaka TARIC A957), veljati protidampinška dajatev v skladu z Uredbo Sveta (ES) št. 1338/2006 za vse družbe v Ljudski republiki Kitajski ter da se mora stopnja protidampinške dajatve ponovno uvesti in retroaktivno obračunati za uvoz zadevnega proizvoda, za katerega velja obveznost registracije v skladu s členom 3 Uredbe Komisije (ES) št. 573/2009.

17. RAZKRITJE IN TRAJANJE UKREPOV

18. Vložnik, industrija Skupnosti in predstavniki države izvoznice so bili obveščeni o bistvenih dejstvih in premislekih, ki vodijo do zgoraj navedenih sklepov, dana pa jim je bila tudi možnost, da predložijo pripombe. Prejete niso bile nobene pripombe, zaradi katerih bi se spremenili zgoraj navedeni sklepi.

19. V skladu s členom 11(2) osnovne uredbe ta pregled ne vpliva na datum prenehanja veljavnosti ukrepov, ki so bili uvedeni z Uredbo (ES) št. 1338/2006 –

SPREJEL NASLEDNJO UREDBO:

Člen 1

1. Pregled glede novega izvoznika, začet z Uredbo Komisije (ES) št. 573/2009, se s tem zaključi, protidampinška dajatev, ki se v skladu s členom 1(2) Uredbe Sveta (ES) št. 1338/2006 uporablja za vse družbe v Ljudski republiki Kitajski, pa se uvede na uvoz iz člena 1 Uredbe Komisije (ES) št. 573/2009.

2. Protidampinška dajatev na ravni, ki se uporablja v skladu s členom 1(2) Uredbe Sveta (ES) št. 1338/2006 za vse družbe v Ljudski republiki Kitajski, se za uvoz semiš usnja, ki je bil registriran v skladu s členom 3 Uredbe (ES) št. 573/2009, obračuna z učinkom od 3. julija 2009.

3. Carinskim organom se dajo navodila, da prenehajo z registracijo, ki se izvaja v skladu s členom 3 Uredbe Komisije (ES) št. 573/2009.

4. Če ni drugače določeno, se uporabljajo veljavne določbe o carinah.

Člen 2

Ta uredba začne veljati dan po objavi v Uradnem listu Evropske unije .

Uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

[1] UL L 56, 6.3.1996, str. 1.

[2] UL L 251, 14.9.2006, str. 1.

[3] UL L 172, 2.7.2009, str. 3.